Leisha Hailey

Leisha Hailey (s. 11. heinäkuuta 1971 Okinawa, Japani) on yhdysvaltalainen näyttelijä ja muusikko. Hänen tunnetuin roolinsa on Alice Pieszecki televisiosarjassa L-koodi. Hailey on ollut mukana yhtyeissä Murmurs ja Uh Huh Her. ==Ura== ===Näytteleminen=== Leisha Hailey valmistui näyttelijäksi vuonna 1991 American Academy of Dramatic Arts -koulusta New Yorkista. Uransa alkupuolella hän teki tv-mainoksia Yoplait-jogurtille. Vuonna 1996 Hailey esiintyi yhdessä televisiosarjan Isojen poikien leikit jaksossa. Hän sai ensimmäisen merkittävämmän roolinsa seuraavana vuonna elokuvasta All Over Me. Hailey tuli tunnetuksi televisiosarjasta L-koodi, jossa hän näytteli biseksuaalia toimittaja Alice Pieszeckiä vuosina 2004–2009. Vuonna 2007 hänellä oli rooli romanttisessa draamaelokuvassa La Cucina. Elokuva voitti parhaan pitkän elokuvan palkinnon Beloit International Film Festival -festivaaleilla. Hailey vieraillut televisiosarjoissa Greyn anatomia, CSI ja Drop Dead Diva, ja tehnyt ääniroolin sarjaan American Dad!.IMDb - Leisha Hailey Hänellä oli pääosa kauhuelokuvassa Fertile Ground vuonna 2011.Film Reviews - Fertile Ground Variety Syksyllä 2012 Hailey esiintyy televisiosarjassa New Normal.'New Normal' Books 'L Word's' Leisha Hailey, Constance Zimmer as Lesbian Couple (Exclusive) The Hollywood Reporter ===Musiikki=== Leisha Hailey perusti vanhan luokkakaverinsa Heather Grodyn kanssa Murmurs-yhtyeen vuonna 1991.Allmusic - Murmurs Yhtye julkaisi 1990-luvun aikana 4 albumia. Hailey toimi yhtyeessä kitaristina ja laulajana. Vuonna 2001 Hailey ja Grody uudistivat yhtyettä ja tyylilajiksi tuli indierock. Samalla myös yhtyeen nimeksi muutettiin Gush. Yhtye hajosi, kun Hailey alkoi näytellä L-koodi-sarjassa. Vuonna 2007 Hailey perusti Camila Greyn kanssa uuden yhtyeen, Uh Huh Her. Yhtyeessä oli aluksi myös kolmas jäsen, Alicia Warrington, joka kuitenkin lopetti. Uh Huh Her on tyylilajillisesti electropop-bändi.Introducing Uh Huh Her After Ellen Yhtyeen ensimmäinen albumi, Common Reaction, julkaistiin vuonna 2008 ja seuraava albumi Nocturnes 2011. Hailey on toiminut yhtyeessä kitaristina, basistina ja taustalaulajana. Hailey on Marfa Records -levy-yhtiön perustaja. Hän osallistui Shakiran hittikappaleen "Don't Bother" säveltämiseen.Celebrity Profile - Leisha Hailey Nova FMDon't Bother BMI Repertoire ==Yksityiselämä== Hailey syntyi Okinawalla Japanissa, ja kasvoi Bellevuessa Nebraskassa. Hänellä on pikkusisko Kaydra. Heidän vanhempansa ovat Robert ja Jane Hailey. Haileylla on Bandit-niminen koira. Hän on kasvissyöjä. Hailey on avoimesti lesbo. Hän seurusteli muusikko k.d. langin kanssa 1990-luvun alkupuolella. Hailey alkoi seurustella muotisuunnittelija Nina Gardunon kanssa vuonna 2006.800 Very Unsquare Feet NY Times Sittemmin Hailey on seurustellut bändikaverinsa Camila Greyn kanssa. Syyskuussa 2011 pariskunta poistettiin lentokoneesta heidän suudeltuaan julkisesti. Hailey väitti parin käyttäytyneen sivistyneesti ja joutuneen syrjinnän kohteeksi seksuaalisen suuntautumisen takia.'L Word' actress escorted off Southwest for 'excessive' kissing USA Today ==Filmografia== ===Elokuvat=== Vuosi Elokuva Rooli Muuta 1997 All Over Me Lucy 1998 Some Girls muusikko (The Murmurs) 1999 Sleeping Beauties muusikko (Sno Blo Band) lyhytelokuva 2001 Size 'Em Up Clea Shapiro lyhytelokuva 2002 The Snowflake Crusade Marigold 2007 La Cucina Shelly 2009 Make Up Shelley Cabot lyhytelokuva 2011 Fertile Ground Emily Weaver ===Televisio=== Vuosi Televisiosarja Rooli Muuta 1996 Isojen poikien leikit Corinna 1 jakso 1997 Ellen nainen homobaarissa 1 jakso 2004–2009 L-koodi Alice Pieszecki 70 jaksoa 2006 Greyn anatomia Claire Solomon 1 jakso CSI Allison Ludford 1 jakso 2007, 2008, 2010, 2011 American Dad! Lily (ääni) 4 jaksoa 2009 Maneater Harriet 1 jakso 2010 Drop Dead Diva Hope Prentiss 1 jakso 2012 New Normal ==Diskografia== ===The Murmurs=== ====Albumit==== * Who Are We (1991) * Murmurs (1994) * Pristine Smut (1997) * Blender (1998) ====Singlet==== * All I Need To Know (1994) * You Suck (1994) * White Rabbit (1995) * I'm A Mess (1997) * La Di Da (1998) * Smash (1999) ===Gush=== ====Albumit==== * Gush (2002) ===Uh Huh Her=== ====Albumit==== * Common Reaction (2008) * Nocturnes (2011) ====EP:t==== * I See Red (2007) * Black And Blue (2011) ====Muut julkaisut==== * The Kids Are All Right (Original Motion Picture Soundtrack) (2010) ==Lähteet== ==Aiheesta muualla== * * Leisha Hailey Allmovie-sivustolla * Leisha Hailey TV.com -sivustolla * Uh Huh Her – virallinen sivu * * Uh Huh Her Facebookissa Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset kitaristit Luokka:Yhdysvaltalaiset basistit Luokka:Yhdysvaltalaiset lauluntekijät Luokka:Vuonna 1971 syntyneet Luokka:Elävät henkilöt